open-index/open-wikipedia-markdown huggingface dataset:
Walter Forward

**Walter Forward** (født 24. januar 1786 i East Granby i Connecticut, død 24. november 1852 i Pittsburgh i Pennsylvania) var en amerikansk advokat, diplomat og demokratisk-republikansk politiker kjent som landets 15. finansminister i perioden mellom 13. september 1841 og 1. mars 1843 under president John Tyler. Han var også bror til politikeren Chauncey Forward.

## Biografi
Forward innledet sin karriere i 1806 som advokat i Pittsburgh før han ble medlem av Pennsylvanias lovgivende forsamling. I perioden mellom 1822 til 1825 var han medlem av representantenes hus for det demokratisk-republikanske partiet. Forward var for øvrig en av de sentrale personene rundt grunnleggelsen av whigpartiet på 1830-tallet. Han var en aktiv tilhenger av kombinasjonen Harrison–Tyler under presidentvalget i 1840, og etter valget ble Forward til gjengjeld tilbudt en stilling i United States Attorney for Pennsylvania, noe han avslo. I mars 1841 ble Forward tilbudt vervet som Comptroller of the Treasury av president William Henry Harrison, et verv han satt i til september samme år da han ble tilbudt embetet som landets neste finansminister av den nyvalgte presidenten, John Tyler.

På grunn av stadige friksjoner med president Tyler gikk Forward av som finansminister og dro tilbake til Pittsburgh hvor han fortsatte som advokat. I 1850 ble han tilbudt jobben som chargé d'affaires i Danmark av president Zachary Taylor, men dro tilbake året etter da han ble ordfører i distriksdomstolen for Allegheny County. Walter Forward døde den 24. november 1852 i Pittsburgh.

## Referanser


## Eksterne lenker
* 
* 
*  USTreas.gov – Walter Forward (1841–1843) – Biografien til Forward hos U.S. Department of the Treasury.
*  Millercenter.org – Walter Forward (1841–1843) – Biografien til Forward hos Miller Center of Public Affairs.
Oslo Kunstforening

**Oslo Kunstforening** er en kunstforening og et visningssted for samtidskunst i Oslo. Kunstforeningen driftes i dag som en kunsthall. 

## Formål
Oslo Kunstforening er en ikke-kommersiell medlemsbasert forening, støttet av Oslo kommune og Kulturrådet. Foreningens hovedformål er å vise, produsere og formidle samtidskunst. Oslo Kunstforening arbeider for å øke kulturens tilgjengelighet i samfunnet, samt å fremme interessen for og formidle kunnskap om billedkunst.

## Historie
Oslo Kunstforening er den eldste medlemsorganisasjonen i norsk kulturliv. Foreningen ble stiftet i 1836 av dikteren Johan Sebastian Welhaven, bokhandler Johan Dahl og den senere statsministeren Frederik Stang.  

Foreningen holder til i Rådmannsgården i Rådhusgata 19, som er en av de eldste bygningene i Kvadraturen. Her har kunstforeningen hatt sine lokaler siden 1936, i byggets 2. etasje. Oslo Kunstforening ble dannet av et kunstinteressert publikum for å sikre et fast visningssted for billedkunst i Norge, et par år før Nasjonalgalleriet ble vedtatt etablert. At Oslo Kunstforening aldri har hatt en egen samling som de etterfølgende kunstforeningene, skyldes at man ikke ville stå i veien for planene om å etablere et Nasjonalgalleri.
  
## Sparebankstiftelsen DnBs kunststipend

Kunstforeningen har siden 1986 delt ut et kunststipend, opprinnelig med støtte fra daværende Sparebanken Oslo og Akershus. Den årlige utstillingen i forbindelse med Sparebankstiftelsen DnBs kunststipend, har blitt arrangert av Oslo Kunstforening siden 2008 med støtte fra Sparebankstiftelsen DNB.

## Utstillere hos Oslo Kunstforening
Utstillere hos Oslo Kunstforening har vært blant andre Anawana Haloba, Gavin Jantjes, Fujiko Nakaya, Ukichiro Nakaya, Camille Norment, Judy Chicago, Runo Lagomarsino, Jacques Tati, Moataz Nasr, Guerrilla Girls, Uriel Orlow and Celine Condorelli, Marit Følstad, Eline McGeorge, Inger Johanne Grytting, Elisabeth Haarr, Marianne Hurum og Signe Johannessen. 
## Referanser


## Eksterne lenker
*
Thomas Ewing

**Thomas Ewing sr.** (født 28. desember 1789 i West Liberty i Vest-Virginia, død 26. oktober 1871 i Lancaster i Ohio) var en amerikansk advokat og politiker i whigpartiet kjent som USAs 14. finansminister under presidentene William Henry Harrison og John Tyler i perioden mellom 4. mars 1841 og 11. september 1841 og som landets første innenriksminister under presidentene Zachary Taylor og Millard Fillmore i perioden 8. mars 1849 til 22. juli 1850.

## Biografi
Ewing begynte som student ved Ohio University, hvor han studerte rettsvitenskap under Philemon Beecher. Han innledet sin karriere som advokat i Lancaster i Ohio i 1816. Etter å arbeidet i flere år ble han i 1831 valgt inn som medlem av USAs senat fra Ohio, et verv han hadde til 1837. I 1841 ble han utnevnt til landets neste finansminister av William Henry Harrison, et verv han fikk beholde av etterfølgeren John Tyler etter at Harrison døde av lungebetennelse. 

Etter at indredepartementet ble grunnlagt i 1849 ble Ewing utnevnt til indreminister av president Zachary Taylor, men forlot embetet året etter til fordel for å etterfølge Thomas Corwin i senatet, som hadde blitt valgt til landets neste finansminister. Ewing lyktes for øvrig ikke å bli gjenvalgt som senator. 

Ewing ble utnevnt til USAs krigsminister i 1868 av president Andrew Johnson, men utnevnelsen ble ikke gjennomført på grunn av at senatet ikke ville godkjenne ham som minister. Nettopp avskjeden av daværende krigsminister Edwin Stanton i forkant av 1868 førte til at Johnson ble stilt for riksrett. Ewing giftet seg i perioden etter med Maria Wills Boyle og ble stefar til kommende general William Tecumseh Sherman. 

I forkant av sin død den 26. oktober 1871 i Lancaster var Ewing en av de siste gjenlevende medlemmene av kabinetene til president Harrison og president Tyler. Den daværende guvernøren av Ohio og kommende president Rutherford B. Hayes var for øvrig kistebærer i hans begravelse.

## Referanser


## Eksterne lenker
* 
* 
*  USTreas.gov – Thomas Ewing (1841) – Biografien til Ewing hos U.S. Department of the Treasury.
*  Millercenter.org – Thomas Ewing (1841) – Biografien til Ewing hos Miller Center of Public Affairs.
Toumaï Air Tchad

**Toumaï Air Chad** (arabisk:الخطوط الجوية التشادية توماي) er det nasjonale flyselskapet i Tsjad. Selskapet flyr både innenriks i Tsjad og utenlands til andre afrikanske land. Selskaper har sin hovedbase på N'Djamena internasjonale lufthavn.

## Ruter
Toumaï Air Tchad flyr til disse destinasjonene (juli 2008) :

### Afrika
* Benin
** Cotonou (Cadjehoun lufthavn)
* Kamerun
** Douala (Douala internasjonale lufthavn)
** Yaoundé (Yaoundé Nsimalen internasjonale lufthavn)
* Den sentralafrikanske republikk
** Bangui (Bangui M'Poko internasjonale lufthavn)
* Tsjad
** Abéché  (Abéché lufthavn)
** Am Timan (Am-Timan lufthavn)
** Faya-Largeau (Faya-Largeau lufthavn)
** Moundou (Moundou lufthavn)
** N'Djamena (N'Djamena internasjonale lufthavn) **Hub**
** Sarh (Sarh lufthavn)
* Elfenbenskysten
** Abidjan (Port Bouet lufthavn)
* Gabon
** Libreville (Libreville internasjonale lufthavn)
* Republikken Kongo
** Brazzaville (Maya-Maya lufthavn)
* Togo
** Lomé (Lomé-Tokoin lufthavn)

### Asia
* Saudi-Arabia
** Jeddah (King Abdulaziz internasjonale lufthavn) (Sesongrute)
* De forente arabiske emirater
** Dubai (Dubai internasjonale lufthavn)

## Flåte
Toumaï Air Tchads flåte inneholder disse flyene (8. november 2008) https://web.archive.org/web/20110706223218/http://www.ch-aviation.ch/aircraft.php?search=set&airline=TOT&al_op=1:

*4 Boeing 737-200 (to fly opererea av Aero Africa og et fly opereres av Wings of Lebanon)
*1 Fokker F28

## Referanser


## Eksterne lenker
* Toumaï Air Tchad
* Toumaï Air Tchad Fleet
Alf Gloppestad

**Alf Eliasson Gloppestad** (1887-1977) var en norsk bankdirektør. Han var ordfører i Gloppen kommune fra 1947 til 1957.

Alf Gloppestad ble født på gården Gloppestad i Gloppen kommune i 1887. Han var tredje barn i en rekke på fem av urmaker og bankdirektør Elias Abelson Gloppestad (1855–1937) og Synnøve Arnedotter Hunskår (1851–1925).

Gloppestad var heradskasserer fra 1912 til 1934. I samme periode var han forretningsfører for ligningsnemnden fra 1914 til 1934. Han ble deretter bankdirektør frem til 1961. Etter krigen tok han over ordførervervet i kommunen.

Gloppestad giftet seg med Anna Jondatter Austrheim (1893–1987) i 1920, og fikk seks barn, der tre av de fem som vokste opp ble lærere.

## Litteratur
* Sandal, Per (1992): *Soga om Gloppen og Breim*, Bind IV, ISBN 8299272009

## Referanser


## Eksterne lenker
* Referat fra treff i «Nordfjordlaget» , Gloppen kommune
Nyrki Tapiovaara

**Nyrki Tapiovaara ** (født 10. september 1911 i Sockenbacka i Helsinge (nå i Helsingfors), død 29. februar 1940 i Tohmajärvi, Finland) var en finsk filmskaper som spilte inn et fåtall filmer. Han er kjent for sin skarpe samfunnskritikk, og sin evne til å stå imot de klisjeer som dominerte sin tids finske filmkunst.

## Biografi
Tapiovaara er legendarisk innenfor finsk filmkunst, og er generelt sett anerkjent for å være blant de viktigste filmskapere i Finlands historie. Tapiovaaras første film, Juha, er også hans mest velkjente. Den er basert på den klassiske neo-romantiske romanen med samme navn, som er skrevet av den finske forfatteren Juhani Aho. Tapiovaara er trofast mot den originale romanen, samt til den finske kulturtradisjonen i sin beskrivelse av natur og omgivelser.

Han har blitt sammenlignet med Jean Renoir. Gjennom sin filmkunst viste han respekt og velvilje for mennesker, men forakt for menneskets pretensjon og ufølsomhet. Filmene hans har påvirket mang en finsk filmskaper gjennom tidene, blant annet Risto Jarvas *Rally* (orig : *Bensaa suonissa* "Bensin i årene") og *Når Himmelen Faller* (orig : *Kun taivas putoaa*) følger i Tapioovaras fotspor, med andre ord som en trojansk hest innenfor borgerskapets og kapitalismens vegger. 

Tapiovaara var bare 28 år gammel da han døde. Han ble rapportert savnet etter at han forsvant på en patrulje bak fiendens linjer ved Ladoga et par uker før slutten på vinterkrigen i 1940. 

## Filmografi
* 1937 *[[Juha]]*
* 1938 *[[Varastettu kuolema]]* «Stjålet død»
* 1939 *[[Kaksi Vihtoria]]* «To Viktorer»
* 1939 *[[Herra Lahtinen lähtee lipettiin]]*
* 1940 *[[En manns vei]]*

## Referanser


## Kilder
* *Finnish cinema*. Peter Cowie. – Helsinki : VAPK, 1990. ISBN 951-37-0000-3. På engelsk.

## Eksterne lenker
* 
*
Lister fogderi

**Lister fogderi** *(Listers Fogderie)* var et fogderi som sammen med Mandal fogderi utgjorde Lister og Mandals amt. Det grenset i vest til Jæderen og Dalene fogderi, og i øst til Sætersdalen fogderi og Mandals fogderi.

Fra 1917 benevnt *Lista fogderi*. I dag brukes navnet enda om distriktet.

## Herreder mot slutten av 1800-tallet
* Vanse
* Herad
* Spind
* Lyngdal
* Hægebostad
* Fjotland
* Kvinesdal
* Hidra
* Nes
* Gyland
* Bakke
* Sirdal.
Kagera

:*Denne artikkelen handler om elva. For regionen i Tanzania, se [[Kagera (region)]].*

**Kagera** (også kalt **Akagera**) er ei elv i det sentrale Afrika. Den er ei tilløpselv til Victoriasjøen, og regnes ofte som Nilens fjerneste tilløp. Elva er rundt 400&nbsp;kilometer lang.

## Geografi
Elva begynner i Burundi, og renner i østlig retning. Den er grenseelv over store deler av sitt løp, først mellom Rwanda og Burundi, deretter mellom Rwanda og Tanzania. Etter Rusumofallene snur elva (og grensa) mot nord og deretter nordvest til den møter grensa til Uganda. Her snur elva brått mot øst og er fremdeles grenseelv, nå mellom Tanzania og Uganda. Etterhvert snur elva gradvis mot sørøst og forlater grensa og renner inn i Tanzania, før den på den siste delen snur mot nordøst, krysser grensa igjen og renner inn i Uganda, hvor den munner ut i Victoriasjøen ved Mubanzi, fem kilometer nord for grensa.

Den største sideelva er Ruvubu, som den løper sammen med like ovenfor Rusumofossen. Elva har gitt navn til Akagera nasjonalpark i det nordlige Rwanda.

## Historie
Under folkemordet i Rwanda ble Kageraelva beryktet for TV-bildene av massakrerte mennesker drivende langs elva, som ved brua over Rusumofallene, hvor bildene viste flyktninger som rømte fra landet mens likene fløt forbi under brua. Ettersom Kagera drenerer hele Rwanda, unntatt områdene lengst mot vest, ble alle likene som hadde blitt dumpet i elver over hele landet etterhvert ført ned til Kagera, og deretter helt ned til Victoriasjøen, over 200&nbsp;kilometer nedstrøms fra Rwanda. Dette førte i sin tur til at det ble erklært unntakstilstand rundt utløpet i Victoriasjøen i Uganda, hvor likene til slutt endte opp.

## Eksterne lenker
*
Faneflukt (film)

***Faneflukt*** er en norsk film fra 1975. Den er skrevet og regissert av Eldar Einarson.

## Handling
I 1941 treffer den unge kjøkkenpiken Liv den tyske underoffiseren Franz mens hun arbeider i underoffisersmessen. Dette er et forhold som omgivelsene, og særlig ikke Livs far kan godta og de bestemmer seg for å flykte til Sverige. Det Liv ikke vet, er at Franz allerede er gift i Tyskland.

Filmen har et annet okkupasjonshistorisk perspektiv enn norske krigsfilmer fram til da hadde hatt, og er et av de tidlige eksemplene på en alternativ krigsfortelling.

## Skuespillere
* Aïna Wallé som Liv.
* Siemen Rühaak som Franz
* Frank Straass som Lüllmann.
* Palle Granditsky som Boden.
* Rolf Søder som en flyktning.
* Knut Husebø som Walter.
* Leif Skarra som Plettenberg.
* Tord Peterson som Landfiskal Falck.
* Olle Björling som Løytnant Nilsson.
* Ole-Jørgen Nilsen som politi-betjent Lind
* Ellen Nicolaysen som en sangerinne.
* Jan Nygren som Johansson.
* Per-Axel Arosenius som Konsulent i Utenriksdepartementet
* Wilfred Breistrand som en tysk offiser
* Jack Fjeldstad som en bonde

## Eksterne lenker
*
Kvanteprikker

**Kvanteprikker** er nulldimensjonale partikler, altså med dimensjoner der kun kvantiserte effekter er lov. Det vil si at for eksempel elektroner kun har noen få tilstander de kan være i.

## Eksterne lenker
*
Demetris Nichols

**Demetris Tiaunt Nichols** er en amerikansk basketballspiller. Nichols har hatt kontrakter med klubbene Portland Trail Blazers, New York Knicks, Cleveland Cavaliers og Chicago Bulls. Da Nichols var på college, spilte han 4 sesonger for Syracuse University. Han er sønn av Janice Mallory og Dana Mallory, og har ni søsken.

## Karriere
Nichols startet sin karriere for collegelaget til Syracuse University i 2003. Her spilte han i 4 sesonger før han i 2007 ble trukket opp til NBA av laget Portland Trail Blazers i andre uttaksrunde.

I den første sesongen til Nichols hadde han tre forskjellige klubber. Etter hans korte karriere i Portland Trail Blazers, ble han byttet til New York Knicks 28. juni 2007 til bytte mot New Yorks fremtidige uttak i andre runde i 2008. Offisielt fikk ikke Nichols kontrakt med den nye klubben sin før 1. oktober 2007, og ble sparket igjen 25. oktober 2007.

Det skulle kun ta fire dager før Nichols godtok et kontraktforslag fra NBA-klubben Cleveland Cavaliers. Dette skjedde 29. oktober 2007. 5. desember samme året ble han sparket fra denne klubben også.

To dager senere, den 7. desember, signerte Nichols en kontrakt med klubben Chicago Bulls. 24. juli 2008 signerte han sin andre kontrakt for klubben. Noe senere ble han sparket fra klubben.

### Statistikker fra Nichols' NBA-karriere

#### Tegnforklaring

#### Sesongen

## Referanser


## Kilder
* Demitris Nichols biografi hos NBA

## Eksterne lenker
*
Badroulbadour

**Badroulbadour** (arabisk: بدر البدور, *Badru l-budūr*, «alle fullmåners fullmåne») er en i eventyrsamlingen *[[Tusen og en natt]]* fiktiv asiatisk prinsesse fra Kina, keiserens datter, som Aladdin giftet seg med i fortellingen *Aladdin og den magiske lampe*. Når Aladdin finner den magiske lampen oppdager han at det er en djinni (arabisk ånd) i den som må utføre hva enn den som holder oljelampen byr den. Ved hjelp av djinnien blir Aladdin rik og mektig, og gifter seg prinsesse Badroulbadour. Djinnien bygger et vidunderlig palass for Aladdin, langt flottere enn keiserens eget.

I den danske gullalderdikter Adam Oehlenschlägers skuespill *Aladdin* bærer hun navnet Gulnare
. Badroulbadour opptrer også i et dikt av Wallace Stevens med tittelen «The Worms at Heaven's Gate». Den danske dikter Henrik Nordbrandt har gjenbrukt dette tema i sin diktsamling «Ormene ved Himlens Port».

## Referanser
Abéché

**Abéché**, eller **Abesjr** er den fjerde største by i Tsjad, hovedsete i regionen Ouaddaï. Byen var tidligere hovedstad i Wadai, på karavaneveien fra Khartoum gjennom Kordofan og Darfur til Kuka. Byen ble anlagt i 1850 sør for den tidligere hovedstaden Vara. Den ble i 1856 besøkt av Eduard Vogel og Gustav Nachtigal oppholdt seg der nesten et år (1873–1874); Matteucci og Masari besøkte den i 1890 og anga innbyggertallet til å være mellom  og .

## Demografi

## Referanser
Johnny Winter

**John Dawson Winter** (1944–2014) var en amerikansk gitarist, sanger og låtskriver som er særlig kjent for blues. Han var broren til Edgar Winter. Begge brødrene led av albinisme. I 1988 ble han valgt inn i Blues Hall of Fame.

Winter ble berømt sent i 1960-årene og deltok blant annet på Woodstockfestivalen, der han gjorde seg bemerket med sangen «Mean Town Blues».

Johnny Winter underskrev i 1968 platekontrakt med Columbia på  dollar.

## Litteratur
* Mary Lou Sullivan: *Raisin' Cain. The Wild and Raucous Story of Johnny Winter*. 384 p. Backbeat Books. 2010.

## Referanser


## Eksterne lenker
* 
* 
* 
*
Sjåfør

En **sjåfør** er en person som fører et motorisert transportmiddel. *Sjåfør* brukes også som yrkestittel i forbindelse med transport av personer eller gods, da gjerne spesifisert som **yrkessjåfør**. Ordet kommer fra fransk ** (litt. «en som varmer») i meningen *fyrbøter*, eller *varme opp*.

På norsk er det vanlig å spesifisere yrket ved å legge til transportmiddelet foran tittel, eksempelvis bilsjåfør, bussjåfør, taxisjåfør, lastebilsjåfør, og videre. Ved noen tilfeller forenkles begrepet til bare *fører*, eksempelvis trikkefører og togfører.

For å bli en sjåfør må personen bli godkjent gjennom å tilegne seg et sertifikat, eller førerkort. Slik sertifisering skjer via føreropplæring på godkjente kjøreskoler.

Utdanning til yrkessjåfør i Norge tar to år på videregående skole og to år i lære. Man får truckførerbevis, stroppekurs og kurs i transport av farlig gods (ADR) på Vg2 transport og logistikk. Avhengig om man velger godstransport eller persontransport, tar man førerkort hhv. klasse C og CE eller D på yrkessjåførlinja avhengig av lærekontrakten.

Det kreves i dag yrkessjåførkompetanse (YSK) for transport av personer eller gods mot vederlag med et kjøretøy som krever førerrett for tunge klasser. 

## Referanser


## Eksterne lenker

* Beskrivelse av sjåfør hos Utdanning.no
* Beskrivelse av yrkessjåfør hos Utdanning.no
Tina Wulf

**Tina Wulf Eikeland** (født 4. mai 1988 i Bergen) er en norsk tidligere fotballspiller.

## Fotballkarriere
Hun er oppvokst i Molde, der hun spilte aldersbestemt fotball for Molde FK. Hun spilte i 2. divisjon for Træff før hun som 19-åring gikk til Trondheims-Ørn i 2008. Hun bemerket seg raskt med sin teknikk og trikseferdigheter. I 2011 var hun på prøvespill i den tyske toppklubben Hamburg, hvor hun gjorde det svært bra. Hun var samtidig ønsket av danske toppklubber, men valgte å takke nei.

Før 2012-sesongen signerte hun for Vålerenga, hvor hun ble en av de store profilene. Der utgjorde hun en del av en meget solid midtbane sammen med Solveig Gulbrandsen. I 2015 var hun kaptein for Vålerenga. Hun ga seg som toppspiller etter 2015-sesongen.

Wulf har landskamper for J17, J19, U20 og U23-landslaget til Norge. Hun spilte i U20-VM i Chile i 2008 og var fast på U23-landslaget i flere år.

## Mediakarriere
Da hun spilte i Trondheims-Ørn jobbet hun også for RBK TV og Radioadressa. Sammen med Rachel Nordtømme var hun i 2010 å se i webtv-serien «Timeout med Tina og Rachel» på Adressa.no.

Hun ble kjent for sine tekniske fotballtriks og triksevideoer laget av UEFA og TV2. Hun kan også ses i «Tinas treff»-innslagene på Adressa.no hvor hun byr på ulike utfordringer til spillere og trenere i Rosenborg Ballklub.

Samtidig som hun spilte for Vålerenga jobbet hun for Viasat. I 2014 var hun engasjert som fotballekspert i VG.

Etter hun ga seg som fotballspiller, har hun vært mediesjef i Vålerenga Fotball. Der har hun blant annet ledet Vålerenga-podcasten «Enga på Pod» siden 2018. Sommeren 2019 ble hun lånt ut fra Vålerenga til FIFA, for å dekke det norske landslaget under VM i Frankrike.

I 2020 ble hun ansatt i et nystartet kommunikasjonsbyrå i Oslo, hun fortsatte jobben i Vålerenga gjennom sin nye arbeidsgiver.

## Familie
Hun er stedatter til tidligere fotballspiller Ole Erik Stavrum.

## Referanser


## Eksterne lenker
* 
*  Profil på klubbens hjemmesider
EM på skøyter 1959, menn

**EM på skøyter 1959, herrer** ble avholdt på Nya Ullevi i Göteborg, Sverige den 31. januar og 1. februar 1959 med 36 utøvere fra 11 nasjoner.

Knut Johannesen vant mesterskapet foran Juhani Järvinen og Toivo Salonen. Foruten Knut Johannesen som fikk gullmedaljen sammenlagt, var Norge representert av Torstein Seiersten (7.-plass), Roald Aas (9.-plass), Edmond Lundsten (24.-plass) og Sverre Haugli (25.-plass).

## Resultater
### 500 m

### 5 000 m

### 1 500 m

### 10 000 m

## Sammenlagt

## Eksterne lenker
*
EM på skøyter 1958, menn

**EM på skøyter 1958, herrer allround** ble avholdt på Tunavallen i  Eskilstuna i Sverige den 1. og 2. februar med 36 utøvere fra 11 nasjoner. Oleg Gontsjarenko vant mesterskapet foran Vladimir Sjilikovskij og Knut Johannesen.

Foruten Knut Johannesen som fikk bronsemedaljen sammenlagt, var Norge representert av Torstein Seiersten (5.-plass), Roald Aas (8.-plass), Knut Tangen (9.-plass) og Thorstein Sandholt (20.-plass). 

## Resultater
### Enkeltdistanser
#### 500 m

#### 5000 m

#### 1500 m

#### 10 000 m

### Sammenlagt

## Eksterne lenker
* Resultater
Polise

En **polise** er et forsikringsbrev, dvs en skriftlig bekreftelse på, og beskrivelse av den forsikringen polisen gjelder for.

Ordet «polise» kommer fra det italienske ordet *polizza*, som betyr «liten seddel».
EM på skøyter 1970, kvinner

**EM på skøyter 1970 for kvinner** ble avholdt på IJsstadion Thialf i Heerenveen, Nederland den 31. januar og 1. februar 1970 med 25 utøvere fra 8 nasjoner.

Sovjetrussiske Nina Statkevitsj vant mesterskapet foran de to nederlenderne Stien Kaiser og Ans Schut. Norge var representert ved Sigrid Sundby (5.-plass), Lisbeth Berg (8.-plass), Kirsti Biermann (17.-plass), Inger Karset (18.-plass) og Jorunn Bergland (22.-plass).

## Startplasser
Oversikt over antall løpere som deltok per nasjon.

## Resultater
### 31. januar, 1. dag

#### 500 m

#### 1 500 m

### 1. februar, 2. dag

#### 1 000 m

#### 3 000 m

## Sammenlagt

:NCxx = ikke kvalifisert for siste distanse, 3 000 m.
:f = med fall
:BR = Banerekord

## Eksterne lenker
* 
* 
*  Medaljefordeling nasjonsvis og resultater på The-Sports.org (mangler Paula Dufter på 25.-plass)
*
Jeff Green (basketballspiller)

**Jeff Green** (født 28. august 1986) er en amerikansk basketballspiller for Houston Rockets i NBA. Han har spilt i den amerikanske toppligaen siden 2007 da han ble trukket opp av klubben den samme klubben. Han har imidlertid vært innom som spiller for Oklahoma City Thunder

## Bakgrunn
Hans mors navn er Felicia Green, og Jeff vokste opp i Cheverly, Maryland i USA. Han gikk på Northwestern High School i Hyattsville, der han spilte basketball for skolelaget. Senere ble han oppdaget av collegelaget Georgetown University.
## Karriere
Green startet karrieren sin for collegelaget Georgetown University i 2006 da han spilte der i en sesong før han ble trukket opp av NBA-laget Boston Celtics.

Da Green kom til Boston Celtics ble han straks byttet til Seattle SuperSonics (nå Oklahoma City Thunder), der han spilte til 2011.

## Statistikker fra Greens NBA-karriere
### Tegnforklaring

### Sesongspill

### Sluttspill

## Referanser


## Kilder
*

## Eksterne lenker
*
Edgar Winter

**Edgar Holland Winter** (født 28. desember 1946) er en amerikansk musiker som spiller keyboard, perkusjon og saksofon. Han er en yngre bror av Johnny Winter. Begge brødrene led av albinisme.

## Diskografi
* 1970 *Entrance*
* 1971 *Edgar Winter's White Trash*
* 1972 *Roadwork*
* 1972 *They Only Come Out at Night*
* 1974 *Shock Treatment*
* 1975 *Jasmine Nightdreams*
* 1975 *The Edgar Winter Group With Rick Derringer*
* 1976 *Together – Live* (med Johnny Winter)
* 1977 *Recycled*
* 1979 *Edgar Winter Album*
* 1981 *Standing on Rock*
* 1986 *Crazy from the Heat* (EP)
* 1986 *Mission Earth*
* 1994 *Not a Kid Anymore*
* 1996 *The Real Deal*
* 1998 *Live in Japan*
* 1999 *Winter Blues*
* 2002 *Edgar Winter*
* 2004 *Jazzin' the Blues*
* 2008 *Rebel Road*
* 2022 Brother Johnny

## Referanser

## Eksterne lenker
* 
* 
*
Reisen tilbake

***Reisen tilbake*** (originaltittel: *Börn náttúrunnar*) er en islandsk dramafilm fra 1991 i regi av Friðrik Þór Friðriksson.

## Handling
Gamle Torgeir må forlate sitt hjem på den islandske landsbygda for å flytte inn på et pensjonat i Reykjavik. På pensjonatet møter han sin gamle barndomsvenn Stella. Sammen bestemmer de seg for å rømme fra gamlehjemmet, og reise til Stella sitt hjem på nordvest-siden av Island.

Vennene forlater storbyens goder, til fordel for den øde landsbygda og dens skjønne natur. Filmen stiller spørsmål om det er noe vits med ett langt liv, hvis du må leve uten det som gir livet mening.

## Skuespillere
* Gísli Halldórsson som Þorgeir
* Sigríður Hagalín som Stella
* Baldvin Halldórsson som Varðstjóri
* Björn Karlsson som en full mann
* Bruno Ganz som Engill
* Egill Ólafsson som en politimann
* Eiríkur Guðmundsson som Línumaður
* Guðbrandur Gíslason som direktør
* Hafliði Magnússon som en formann
* Hallmar Sigurðsson som Þorlákur
* Hallur Hallsson som nyhetsanker
* Karl Jónatansson som en musiker
* Jóhann Sigurðsson som Lögregluþjónn
* Jón Ólafsson som en sanger
* Jóhannes Arason som Pulur
* Jörundur Hilmarsson som Mælingamaður
* Kristinn Ágúst Friðfinnsson som ferje-mann
* Magnús Ólafsson som en fluktbil-sjåfør
* Margrét Ólafsdóttir som Sesselía
* Rúrik Haraldsson som Halldór
* Rögnvaldur Finnbogason som en prest
* Sigridur Björnsdottir som Lilja Dögg
* Valgerður Dan som Gerður
* Tinna Gunnlaugsdóttir som en sykepleier
* Völundur Óskarsson som bensinstasjon-ansatt
* Friðrik Þór Friðriksson som drosje-sjåfør

## Referanser


## Eksterne lenker
*
Aleš Gorza

**Aleš Gorza** (født 20. juli 1980 i Črna na Koroškem) er en slovensk tidligere alpinist med slalåm og storslalåm som sine spesialdisipliner.

Gorza har deltatt i verdenscupen siden 2001. Han tok sine første poeng i januar 2003, da han kom på 14.-plass i storslalåmrennet i Adelboden. Per november 2008 er den beste plasseringen hans en tredjeplass i super-G fra Whistler.
 
Karrierens høydepunkt kom under VM 2003 i St. Moritz, der han kjørte ned til en overraskende fjerdeplass i storslalåmrennet.

Gorza deltok for Slovenia under Vinter-OL 2010 og oppnådde en tiendeplass i storslalåm og en ellevteplass i super-G.

## Pallplasseringer i verdenscupen

## Referanser


## Eksterne lenker
*
Nýtt líf

***Nýtt líf*** (norsk: *Nytt liv*) er en islandsk filmkomedie fra 1983 laget av Þráinn Bertelsson.

## Plott
Filmen handler om de to vennene Danni og Thor som blir sparket fra restauranten de jobber på. Siden de ikke har noen penger igjen er de to vennene ute etter å få tjent noen penger raskest mulig. Så når de ser en annonse om å jobbe på et fiskeri på en øya Vestmanneyjar, er de ikke sene med å takke ja. Men når de så finner ut at Vesmanneyjar også er kjent for sitt ville natteliv oppstår det en rekke morsomme situasjoner.

## Skuespillere

* Karl Ágúst Úlfsson	 ...	Danni
* 	Eggert Þorleifsson	 ...	Þór (som Eggert Thorleifsson)
* 	Runólfur Dagbjartsson	 ...	Víglundur verkstjóri
* 	Eiríkur Sigurgeirsson	 ...	Axel bónusvíkingur
* 	Sveinn Tómasson	 ...	Ási skipstjóri
* 	Guðrún Kolbeinsdóttir	 ...	María Víglundsdóttir
* 	Elva Ósk Ólafsdóttir	 ...	Ungfrú Snæfells- og Hnappadalssýsla
* 	Ingveldur Gyða Kristinsdóttir	 ...	Silja unnusta Axels
* 	Magnús S. Magnússon	 ...	Sigurður mæjónes
* 	Frímann Lúðvíksson	 ...	Júlli húsvörður
* 	Hlynur Ólafsson	 ...	Alli ballgestur í Alþýðuhúsinu
* 	Guðlaug Bjarnadóttir	 ...	Magga fyrrverandi kona Þórs
* 	Sigurður Hallmarsson	 ...	Miðaldra kaupfélagsstjóri
* 	Sólrún Yngvadóttir	 ...	Kona á svölum

## Referanser


## Eksterne lenker
*
Alex Antor

**Alex Antor Seignourel** (født 1. april 1979) er en andorransk alpinist.

Antor er tre ganger nasjonal mester i slalåm og storslalåm. Han har med ujevne mellomrom deltatt i verdenscupen. Hans hittil fremste plasseringer er en 19.-plass i kombinasjonen fra Chamonix i januar 2004, og en 18.-plass i samme disiplin fra Wengen i januar 2005.

Antor debuterte i VM-sammenheng i VM 2003 i St. Moritz. Han stilte til start i tre disipliner (slalåm, storslalåm og super-G), men kom ikke til mål i noen av dem. Det gikk bedre to år senere under VM 2005 i Bormio. Her ble han nummer 20 i kombinasjonen, nr. 34 i utfor og nr. 45 i super-G.

Under åpningsseremonien i OL 2006 i Torino var Antor flaggbærer for Andorra. Han deltok i utforrennet, der han ble nr. 39.

## Referanser


## Eksterne lenker
*
Spenningsdeler

En **Spenningsdeler** er betegnelsen for en kobling innen elektroteknikk og elektronikk.

Som navnet sier blir en elektrisk spenning delt ned av koblingen. Resultatet, utgangsspenningen, er en lavere spenning enn inngangsspenningen.

## Resistiv spenningsdeler
En resistiv spenningsdeler består av to motstander koblet i serie. Inngangsspenningen legges over seriekoblingen og utgangsspenningen tappes over en av motstandene. Fellespunktet for inngangsspenningen og utgangsspenningen er ofte kretsens jord, men må ikke være det. Nedenfor er R2 koblet til fellespunktet.

Strømmen blir lik
*I = Uinn/(R1 + R2)

og utgangsspenningen lik
*Uut = Uinn*R2/(R1 + R2),

hvor utgangsspenningen tappes over R2. Utgangsspenningens kildeimpedans er seriekoblingen av R1 og R2 og blir
*R1*R2/(R1 + R2).

Spenningsdeleren forbruker effekten
*P = Uinn*I

når den ikke belastes med en tredje motstand.

Der motstandsverdiene kan forandres på mekanisk eller elektronisk vis, kalles spenningsdeleren et potensiometer. Se Wheatstone-bro.

Den resistive spenningsdeleren kan brukes både for veksel- og likespenning.

Når spenningsdeleren belastes av en tredje motstand R3, må R2 i formlene ovenfor erstattes av parallellkoblingen av R2 og R3, kalt R2',
*R2' = R2*R3/(R2 + R3).

## Kapasitiv spenningsdeler
For en kapasitiv spenningsdeler brukes to kondensatorer i en seriekobling.

Strømmen blir lik
*I = Uinn*ω*(C1*C2)/(C1 + C2),

der ω = 2*π*f og f er frekvensen i Hz. Strømmen øker proporsjonalt med frekvensen.

Utgangsspenningen blir lik 
*Uut = Uinn*C1/(C1 + C2),

hvor utgangsspenningen tappes over C1. Strømmen er faseforskjøvet i forhold til inngangsspenningen og ligger 90 grader foran den. Utgangsspenningen har likevel samme fase som inngangsspenningen.

Den kapasitive spenningsdeleren kan kun brukes for vekselspenninger og den forbruker ikke effekt.

Belastning av en kapasitiv spenningsdeler med en motstand vil forandre utgangsspenningen, både i fase og i verdi.

## Induktiv spenningsdeler
Betegnelsen spenningsdeler benyttes ikke for induktiviteter. I stedet omtales dette som tapping av en vikling i enten en spole eller transformator. Her brukes tørn- eller viklingsforhold for å beskrive graden av deling. Med induktive komponenter som deler magnetfeltet kan spenningen også økes, noe som bidrar til at betegnelsen *spenningsdeler* blir upassende.

## Frekvensavhengig spenningsdeling
Når det benyttes en motstand og en kondensator, eller en motstand og en spole i stedet for to like-typer komponenter, oppnås en frekvensavhengig spenningsdeler. Slike kalles helst poler.

## Historien til spenningsdeleren
James. spenning
Magnús

***Magnús*** er en islandsk dramakomedie fra 1989, produsert og regissert av Thrainn Bertelsson. 

## Handling
Magnus er en advokat som en dag får beskjed om at han har kreft, og at han derfor vil dø ganske snart. Selv om han en stund vurderer å begå selvmord, bestemmer han seg i stedet for å gjøre det meste ut av sine siste dager på jorden.

Magnus tar dermed et oppgjør med alt han tidligere har latt ligge, som for eksempel sin kones elskerinne, deres datters dårlige omgangskrets, og ikke minst at det var hans skyld at faren mistet sitt hus.

## Skuespillere
* Egill Ólafsson som Magnús Bertelsson
* Laddi som Theódór Ólafsson
* Guðrún Gísladóttir som Helena Ólafsdóttir
* Jón Sigurbjörnsson som Ólafur Theódórsson
* Margrét Ákadóttir som Laufey Hrímfjörð
* María Ellingsen som Edda Magnúsdóttir

## Referanser


## Eksterne lenker
*
Kaftan

**Kaftan** er en type fotsid frakk eller kjortel med vide ermer. Kaftan brukes som overplagg for menn og har tradisjonelt blitt båret i Tyrkia, Midtøsten og Sentral-Asia. 

Kaftaner kan være hele foran eller utstyrt med åpning og knapper. Det er ingen regler for valg av stoff eller farger, og plaggene kan være rikt dekorert og også fôret med pelsverk. Plagget har vært vanlig blant tyrkere, mongoler, tatarer og ortodokse jøder, for eksempel i Russland og Polen. Kaftaner av ulike typer har også blitt båret i Syria, Egypt og India.

## Etymologi
Ordet *kaftan* kommer av det persiske **خفتان** (*khaftân*). Ordet *[[kofte]]*, som på norsk i dag særlig brukes om strikkejakker, bunadsfrakker eller sametrøyer, kan stamme fra ordet *kaftan*. I Sverige og andre steder har lange prestekjoler med vide ermer blitt kalt kaftaner.

## Eksempler

Suleiman I. after 1560.jpg|Suleiman I den store (1494-1566) etter slaget ved Mohács (1526). Sultanen er kledt i tradisjonell kaftan og turban. Samtidig osmansk miniatyrmaleri fra Topkapi Sarayi Museum i Istanbul.
Russian Strieltsy.JPG|Russiske streltser (cтрельцы) fra 1600-tallet iført kaftaner og bevæpmnet med bardicher og musketter
Kurd Woman.png|Kurdisk kvinne i tradisjonell drakt 1920
Caftans in the casbah of Tetouan.jpg|Kaftanliknende kjoledrakter for kvinner til slags i marokko


### Liknende plagg
Betegnelsen *kaftan* brukes også om andre vide, side kjortler med ermer. Dette er ytterplagg som har vært vanlig i store deler av verden. Kaftan kan derfor omfatte alt fra den vietnamesiske kvinnekjolen ao-dai, en senegalesisk mannskjortel uten åpning foran til tradisjonelle, kinesiske varianter. Av klesplagg som likner på kaftaner, men har egne navn i andre kulturer, kan nevnes blant annet:

* Aba (abajeh, abaya og kemli), tradisjonell arabisk kappe for menn, minner om kvinnenes abaya
* Badekåpe
* Bisht eller mishlah, tradisjonell, arabisk, kaftanliknende ytterkappe
* Jellabiya, egpytisk kjortel med åpen hals og vide ermer
* Abaya, fotsidt overplagg for muslimske kvinner
* Jilbāb, løs overkjortel eller sid jakke båret av muslimske kvinner
* Djellaba, marokkansk kaftan med hette som bæres av menn i Marokko
* Takchita, marokkansk kaftan-liknende kvinnedrakt
* Thawb (thobe), fotsid arabisk mannskjortelmed ermer, bæres også i Øst-Afrika
* Talar, tradisjonell europeisk kappe- eller kjortelformet embetsdrakt for prester, dommere og lærde
* Tsjoka (tsjerkeska og annet), lang, figursydd mannsfrakk med patronlommer i Kaukasus
* Khalat

## Se også
* Kappe
* Kofte, strikkejakke, bunadsfrakk eller sametrøye
* Kjortel, løstsittende, kjolelignende klesplagg for mann eller kvinne, sid, kappeaktig bluse

## Referanser


## Eksterne lenker
*
Onyx (elv)

**Onyx** er den lengste elva i Antarktis. Den er ei 40&nbsp;kilometer lang smeltevannselv som har flere sideelver. Elva renner vestover gjennom Wrightdalen, fra Nedre Wrightbreen og Brownworthsjøen ved brefoten, til Vandasjøen i den korte antarktiske sommeren. Elva renner i retning bort fra havet, ettersom Wrightbreen blokkerer inngangen til dalen. Det er flere meteorologiske stasjoner langs elva. Vannføringen er sterkt varierende, både i løpet av dagen og fra sommer til sommer. Noen somre rekker ikke elva ned til Vandasjøen i det hele tatt. I flomår kan derimot vannføringen forårsake betydelig erosjon. Elva ble raftet i 1984 av forskere fra New Zealand. Det finnes ingen fisk i Onyx, men det finnes betydelige mengder mikroskopisk liv, og algeoppblomstringene kan være ganske omfattende.  New Zealands Antarktisprogram hadde tidligere en halvpermanent leir ved Vandasjøen som nå imidlertid er nedlagt og fjernet. Det ligger nå et lite skjulested for forskere ved østenden av Vandasjøen. I nærheten, ved Bull Pass, ligger en seismisk målestasjon for Atomprøvestansavtalen.

## Kilder
*«Antarctica’s longest river», s. 16, og «What the flood revealed», s. 15-21 , Antarctic Sun, 26. januar 2003.
Johan Brolenius

**Johan Brolenius** (født 7. juni 1977 i Örebro) er en svensk alpinist.

## Karriere
Brolenius debuterte i verdenscupen 3. januar 1998 i slalåmrennet i Kranjska Gora. Han fikk sine første poeng året etter på samme sted, da han kom på 20.-plass. Sin første plassering blant de 10 beste fikk han i Chamonix i 2000 med en niendeplass i slalåmrennet. Hittil er hans beste verdenscupinnsats tre sjetteplasser (Park City i 2003, Schladming og Kranjska Gora i 2005, alle i slalåm). Brolenius’ eneste topp 10-resultat i andre disipliner enn slalåm, kom i kombinasjonsøvelsen i Chamonix i 2004.

Han deltok i OL 2006 i Torino, der han ble nummer åtte i slalåm og nummer 18 i kombinasjonen.

## Referanser


## Eksterne lenker
*
Dutty Rock

***Dutty Rock*** er det andre albumet til dancehall-artisten Sean Paul. Albumet ble utgitt i 2002, og solgte 6 millioner eksemplarer på verdensbasis.

## Sporliste

#«Dutty Rock Intro»
#«Shout (Street Respect)»
#«Gimme the Light»
#«Like Glue»
#«Get Busy»
#«Top of the Game» &lt;small>(med Rahzel)&lt;/small>
#«Police Skit»
#«Ganja Breed» &lt;small>(med Chico)&lt;/small>
#«Concrete»
#«I'm Still in Love with You» &lt;small>(med Sasha)&lt;/small>
#«International Affair» &lt;small>(med Debbi Nova)&lt;/small>
#«Can You Do the Work» &lt;small>(med Cecile)&lt;/small>
#«Punkie»
#«My Name»
#«Jukin Punny»
#«Uptown Haters Skit»
#«Gimmie the Light» &lt;small>(med Busta Rhymes)&lt;/small>
#«Bubble» &lt;small>(med Farenheit)&lt;/small>
#«Shake That Thing»
#«Esa Loca» &lt;small>(med Tony Touch og R.O.B.B.)&lt;/small>
#«Its On»
#«Punky» (Spansk)

## Eksterne lenker
*
DS «Olaf Trygvesøn»

**DS «Olaf Trygvesøn»** (kallesignal JSNQ) var et kystruteskip som ble overlevert Det Nordenfjeldske Dampskibsselskab (NFDS) i 1876. Skipet var byggnummer 97 ved det britiske verftet J. Wigham Richardson & Co. i Newcastle, og kjøpesummen var 70&nbsp;000 pund. Hun gikk i kystrute, og ble ombygd flere ganger før sin første inntreden som avløserskip i hurtigruten i 1916. På 1920-tallet ble DS «Olaf Trygvesøn» hovedsakelig brukt i godsruter. I 1934 ble skipet solgt til Brødrene Anda i Stavanger for opphugging.

Det Nordenfjeldske Dampskibsselskab hadde som tradisjon å navngi skipene sine etter norske herskere. Olav Tryggvason (Olav I) var Norges konge fra 995 til 1000.

## Historie
DS «Olaf Trygvesøn» ble satt inn i kombinert frakt- og passasjer-rute langs norskekysten etter overleveringen. I 1899 ble skipet ombygd og forlenget med 4,9 meter til 58,5 meter. I 1902 ble skipet pusset opp og modernisert. DS «Olaf Trygvesøn» gikk som avløserskip i hurtigruten i 1916, og senere i perioden 1919 til 1921. Etter 1921 ble skipet for det meste brukt i godsruter langs norskekysten. Våren 1934 ble skipet solgt til opphuggingsfirmaet Brødrene Anda i Stavanger, og ble hugget opp senere samme år.

## Skipet
Ved levering var DS «Olaf Trygvesøn» 593 bruttoregistertonn. Etter ombyggingen i 1889 ble skipet forlenget, og tonnasjen var nå 663,29 bruttoregistertonn og 398,71 nettoregistertonn. Den opprinnelige hovedmaskinen ble også erstattet av en mer moderne trippel ekspansjon dampmaskin i 1899. Den nye maskinen hadde arbeidstrykk på 150 psi, og oppgitt ytelse var 470 ihk (indikerte hestekrefter) og 90 nhk (nominelle hestekrefter). Skroget var bygd i jern, og hun hadde i 1907 passasjersertifikat for 199 passasjerer i kystfart. Samme år besto besetningen (i tillegg til kapteinen) av 7 i forpleining, 4 offiserer, og 14 dekks/maskinfolk.

## Se også
*Liste over hurtigruteskip

## Referanser


## Litteratur
*Dag Bakka jr. – *Hurtigruten: Sjøveien mot nord* (side 70) – Seagull Publishing 2003, ISBN 82-91258-17-1
**Aarbog for Norges handelsmarine 1907* (side 134) - Sjøfartskontoret, Kristiania 1908. 

## Eksterne lenker
* Tysk side om hurtigrutene Besøkt 11. oktober 2008
Villa Blaauw

**Villa Blaauw** ligger i Årstadgeilen 26 (tidligere Årstadveien 19a) i Bergen. Villaen er tegnet av arkitekt Frederik Konow Lund og oppført mellom 1925–1927 for kjøpmann Trygve Blaauw. Villaen preges av en hovedblokk med en lavere sidefløy. Sidefløyens skorstein var opprinnelig artikulert i fasaden. Dette elementet er i dag dessverre forsvunnet bak et senere tilbygg.

Husets arkitektur er en del av Bergensskolen – en retning innen arkitekturen fra 1910–1940. Som Arts and Crafts bevegelsen i Storbritannia og USA la Bergensskolen vekt på kunstneriske uttrykk, solide håndverkstradisjoner og bygningsmessige kvaliteter. Inndelingen i en hovedblokk og sidefløy er inspirert av Frank Lloyd Wright. Huset inneholder mange særegne kunstneriske elementer både innvendig og utvendig som er tegnet og formgitt av arkitekten.

Arkitekt Konow Lund fikk Houens fonds diplom for denne villaen i 1930.

## Litteratur
* E. Brekke, *Det unge Bergen*, Hus og Have, Nr.4, desember 1930, Some & Co forlag, s. 261–264.
* Ulf Grønvold, *Frederik Konow Lund – arkitekten som moret seg*, Norsk arkitekturforlag (1989), , s. 20–21.
* Trond Indahl, Åse Moe Torvanger, Erlend Hofstad, Espen Valand Stange og Knut Strand (illustratør)* Hus i Bergen – særpreg i arkitekturen*,Vigmostad & Bjørke AS 2005, ISBN13 9788241903670, EAN 9788241903670.
EM på skøyter 1971, kvinner

**EM på skøyter 1971, damer** ble avholdt på Petrovskij stadion i Leningrad, Sovjetunionen den 31. januar og 1. februar 1971 med 28 deltakere fra 11 nasjoner.

Sovjetrussiske Nina Statkevitsj vant mesterskapet foran sine to landsmanninner Ljudmila Titova og Kapitolina Seregina.

## Startplasser
Oversikt over antall løpere som deltok per nasjon.

Lisbeth Berg (5.-plass), Sigrid Sundby (11.-plass), Kirsti Biermann (18.-plass) og Inger Karset (21.-plass) representerte Norge. Det var første gang at løpere for Ungarn, Øst-Tyskland, Tsjekkoslovakia og Romania deltok i europamesterskapet på skøyter for kvinner.

## Resultater
;Sammenlagt

;Distanse-medaljene

### Sammenlagt

## Eksterne lenker
* 
* 
*  Medaljefordeling nasjonsvis og resultater på The-Sports.org
*
Hans Langseth

**Hans Langseth** (født 14. juli 1846 på Eidsvoll, død 10. november 1927 i USA) har rekorden for verdens lengste skjegg.

Han emigrerte fra Norge til USA i 1867, og giftet seg med Anna Benson i 1870. Han drev som bonde på Elkton Township, Clay County, Minnesota. Han reiste rundt med sirkus i USA og viste frem skjegget sitt senere i livet.

Han døde som 81-åring og ble begravet ved Elk Creek Church Cemetery, Kensett, Worth County, Iowa. Da han døde, ble skjegget hans målt til 5,33 meter.

## Eksterne lenker
* Bilde og personlige data
* Dagbladet – Rekord for rekordbok
West Champaran (distrikt)

**West Champaran** (bihari: पश्चिम चंपारण जिला) er et distrikt i den indiske delstaten Bihar. Distriktets hovedstad er Bettiah. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 10,04 % av befolkningen.

Barn i alderen 0 til 6 år utgjorde 19,21 % i 2011 mot 21,30 % i 2001. Antallet jenter i den alderen per tusen gutter er 950 i 2011 mot 953 i 2001. 

## Referanser


## Eksterne lenker
*
Telegrafbygningen (Bergen)

**Telegrafbygningen**, eller **Telegrafen kjøpesenter**, ligger i Starvhusgaten 4 i Bergen. Bygget ligger sentralt til med hovedfasaden vendt mot Byparken Terminal, Byparken, musikkpaviljongen og KODE 1. Bygningen ble tegnet etter Bergensbrannen i 1916 av Finn Berner og Anton Kielland, bror av den mer kjente arkitekt Jens Zetlitz Monrad Kielland, og stod ferdig i 1927. Bygget inneholdt opprinnelig Rikstelegraf og telefon.

I dag er første etasje ombygget til kjøpesenteret *Telegrafen*. De tre øverste etasjene inneholder kontorer, Konkurransetilsynet er blant leietakerne. Byggets fasader er preget av klinkerbrent teglstein med sorte fuger og hvit marmordetaljering ved vinduer, dører og gesims. For dette nyklassisistiske praktverket fikk arkitektene Houens fonds diplom i 1929. Telegrafbygningen er i dag fredet av Riksantikvaren.

## Referanser


## Eksterne lenker
* 
* 
* Riksantikvarens kunngjøring av fredning
Stortorvet (Kongsberg)

**Stortorvet** er et kjøpesenter  i Kongsberg by, ved gågata og E134. Senteret har 73 butikker og ble åpnet i 1995. 4. oktober 2007 ble senteret utvidet med  Våren 2015 åpnet en ny utvidelse med fasade mot elven. Senteret fremstår nå mer arkitektonisk helhetlig enn tidligere. I senteret finnes fellesarealer, flere spisesteder, stort butikker og  parkeringskapasitet.

## Opplysninger om senteret
* Areal: 
* Antall butikker: 65
* Omsetning: 675 millioner kroner i 2016 (2009)
* Antall parkeringsplasser: 450 under tak

## Fasade

Fasaden til Stortorvet har vært omdiskutert i flere år. Argumentene har gått på materialvalg, utforming og fargevalg. Fasaden ble ombygget og ny i forbindelse med byggeprosjekt i 2015

## Referanser


## Eksterne lenker
*
Progymnasmata

**Progymnasmata** (gr. for *forberedende øvelser*) er et sett med retoriske øvelser. Øvelsenes vanskelighetsgrad økes gradvis, så studenten skulle bli kjent med retorikkens grunnelementer.
Masjävlar

***Masjävlar*** er en svensk dramakomedie fra 2004 regissert og skrevet av Maria Blom. Filmen handler om en Mia, en singel kvinne på 30 som etter mange år i Stockholm reiser på besøk til hjembygda. Hennes urbane livsstil skaper konflikter mellom henne og resten av familien. Hovedrollen spilles av Sofia Helin. 

## Handling
Filmen handler om Mia på 30 år som er singel og bor i Stockholm. I anledning hennes fars 70-årsdag reiser hun, om enn litt motvillig, på en helgetur opp til hjembygden sin i Dalarna. Den urbane Mia har for lengst lagt bak seg både dialekt og føydal-tankegangen som råder i hjembygda. Familien savner Mia og Mia blir svært overrasket når foreldrene sier de vil gi henne en hustomt i Dalarna som hun kan bygge hus på og flytte hjem til. Dette sjokkerer også Mias storesøstre, som for det første ikke får noen ting, og for det andre har hatt lyst på tomten i årevis. Mias relasjon med søstrene er tidligere preget av mye uoppgjorte følelser. Underforstått er det opplagt at søstrene er misunnelige på Mias urbane og "eksotiske" livsstil. Familien i Dalarna er typiske bygdekarakterer og mener mye rart om familiemedlemmer som har flyttet til storbyen. Det hele kulminerer i en omfattende familiekrangel med alkohol, kattedrap, utroskap, fyll og fanteri, alt med fars 70-årsdag som bakteppe.

Regissøren selv er oppvokst i Dalarna og brukte mye av sin erfaring fra dette bygdesamfunnet da hun skrev manus.

## Priser
Filmen innhentet tre Guldbagger; for beste film, beste manuskript og beste kvinnelige birolle. En Guldbagge er Sveriges svar på Amandaprisen.

## Rollebesetning
* Sofia Helin – Mia
* Ann Petrén – Gunilla
* Kajsa Ernst – Eivor (Beste kvinnelige birolle)
* Barbro Enberg – Grannfrun
* Joakim Lindblad – Jan-Olov
* Inga Ålenius – Mamma
* Willie Andréason – Pappa
* Peter Jankert – Tommy
* Alf Nilsson – Tore
* Lars G. Aronsson – Ingvar
* Anders Bjernulf – Spelman

## Referanser




## Eksterne lenker
*
Badeplasser i Oslo

**Badeplasser i Oslo** er en oversikt over badeplasser i Oslo.

## Strender i Oslo

*Huk på Bygdøy
*Katten
*Nordstrand bad
*Paradisbukta på Bygdøy
*Sollerudstranda på Lysaker
*Solvikbukta på Malmøya
*Skinnerbukta på Malmøya
*Sydstranden på Ulvøya
*Hvervenbukta ved Oppegård

## Badeøyer i Oslo

*Hovedøya 
*Langøyene
*Gressholmen

## Badevann i Oslo

*Bogstadvannet
*Lutvann
*Nøklevann
*Skraperudtjern
*Sognsvann
*Steinbruvann
*Strømsdammen
*Trollvann
*Ulsrudvann
*Vesletjern

## Badebasseng i Oslo

*Frognerbadet
*Tøyenbadet

## Eksterne lenker
* Oslo kommune – badeinfo 
* [Kart over badeplasser i Oslo](http://www.friluftsetaten.oslo.kommune.no/getfile.php/friluftsetaten%20(FRI)/Internett%20(FRI)/dokumenter/kart/kdp_friluftsliv/temakart_badeplasser_oslo.pdf)